open-index/open-wikipedia-markdown huggingface dataset:
Kyle Alessandro

**Kyle Alessandro Helgesen Villalobos** (s. 10. maaliskuuta 2006 Levanger) on norjalainen laulaja ja lauluntekijä. Hän edusti Norjaa kappaleellaan ”Lighter” vuoden 2025 Eurovision laulukilpailussa Baselissa.

## Varhaiselämä
Alessandro syntyi 10. maaliskuuta 2006 Norjan Levangerissa ja varttui sekä Steinkjerissä että Trondheimissa. Hänen isänsä on espanjalainen ja äiti norjalainen.

## Ura
Vuonna 2017, olessaan 10-vuotias, Alessandro osallistui *Norske Talenter* -kykyjenetsintäkilpailun (norjalainen versio *[[Got Talent]]* -ohjelmaformaatista) 8. tuotantokaudelle, jonka lähetti norjalainen televisiokanava TV 2. Tämän jälkeen hän osallistui muun muassa *Allsång på Grensen* -yleislaulutapahtumaan (Norjan versio Ruotsin *[[Allsång på Skansen]]ista*) sekä julkaisi useita singlejä ja ensimmäisen studioalbuminsa *Første kapittel*.

Vuonna 2023 Kyle Alessandro kilpaili Norjan euroviisukarsintana toimineessa Melodi Grand Prix -kilpailussa yhdessä Kristian Haugstøylin ja Magnus Winjumin kanssa osana *Umami Tsunami* -yhtyettä. Umami Tsunami eteni kilpailun finaaliin asti kappaleellaan "Geronimo", mutta sijoittui finaalissa viimeiselle sijalle. Kaksi vuotta myöhemmin Kyle Alessandro osallistui jälleen Norjan vuoden 2025 euroviisukarsintana toimineeseen Melodi Grand Prix -kilpailuun kappaleellaan "Lighter", jonka on kirjoittanut Kyle itse yhdessä ruotsalaisen tuottajan Adam Woodsin kanssa. 15. helmikuuta 2025 pidetyssä finaalissa Kyle Alessandro voitti kilpailun saaden eniten ääniä sekä kansainvälisiltä raadeilta että yleisöltä ja edusti näin ollen Norjaa vuoden 2025 Euroviisuissa Sveitsin Baselissa.

## Diskografia
### Studioalbumit

### Singlet
#### Pääartistina

#### Featuring-artistina

## Lähteet
* 

### Viitteet
Run with U

**Run with U** () on azerbaidžanilaisen yhtyeen Mamagaman kappale. Se edusti Azerbaidžania Eurovision laulukilpailussa 2025. Kappale ei edennyt jatkoon ensimmäisestä semifinaalista, jossa se keräsi seitsemän pistettä ja sijoittui viimeiseksi.

## Lähteet
Poison Cake

**Poison Cake** () on kroatialaisen laulaja Marko Bošnjakin kappale. Se voitti Kroatian vuoden 2025 euroviisukarsinnan *Dora 2025* ja edusti maata Eurovision laulukilpailussa 2025. 

Kappale sai ensimmäisessä semifinaalissa 28 pistettä sijoittuen kahdenneksitoista, ja täten karsiutui finaalsta.

## Lähteet
Josep Nuorela

**Josep Nuorela** (s. 19. kesäkuuta 2003) on suomalainen jalkapalloilija. Nuorela edustaa Veikkausliigassa pelaavaa Vaasan Palloseuraa. Pelipaikaltaan hän on puolustaja.

## Seuraura
Nuorela on turkulaisen FC Interin kasvatti. Hän pelasi seurassa A-poikiin asti. Vuonna 2018 Nuorela pääsi osaksi Suomen U19 maajoukkueleiriä, muttei pelannut maajoukkueelle pelejä. Nuorela ei pelannut Interille yhtään virallista ottelua miesten joukkueissa, pelaten vain kaksi harjoitusottelua.

Nuorela siirtyi Vaasan Palloseuraan samaan aikaan kun hänen isänsä aloitti seurassa apuvalmentajan sekä akatemiajoukkueen pääjalmentajan työn. Nuorela teki ammattilais debyyttinsä Ykkösessä kaudella 2021 hänen tultua penkiltä Turun Palloseuraa vastaan pelatussa pelissä. Nuorela sai VPS:n akatemiajoukkueessa suurempaa vastuuta ja hänet valittiin joukkueen vuoden pelaajaksi 2022. Nuorela teki Veikkausliiga debyyttinsä kaudella 2022 AC Oulua vastaan.

Nuorelalla on kokemusta Veikkausliigasta, Ykkösliigasta, Suomen Cupista ja UEFA Conference Leaguen karsinnoista. Kaudella 2024 hän pelasi mm. Veikkausliigan mestaruussarjassa, Suomen Cupissa ja Kolmosessa, ja teki yhden maalin Liigacupissa. Häntä ovat valmentaneet mm. Jussi Nuorela, Niko Valikainen ja Jukka Karjalainen.

## Yksityiselämä
Josep Nuorela on Vaasan Palloseuran päävalmentajan Jussi Nuorelan poika, sekä jalkapalloilija Luka Nuorelan vanhempi veli.

## Lähteet

## Aiheesta muualla
* Josep Nuorela Palloliiton sivuilla
* Josep Nuorela Transfermarkt-sivustolla
Lighter (kappale)

**Lighter** () on norjalaisen laulajan Kyle Alessandron kappale. Se voitti Norjan euroviisukarsinnan *[[Melodi Grand Prix|Melodi Grand Prix 2025]]* ja edusti maata Eurovision laulukilpailussa 2025.

Lighter eteni jatkoon ensimmäisestä semifinaalista, kun se sai 82 pistettä ja sijoittui kahdeksanneksi. Finaalissa kappale sai 22 pistettä ammattiraadeilta ja 67 yleisöltä, minkä myötä se sijoittui 18. sijalle.

## Lähteet
Kärsimyksen ongelma

**Kärsimyksen ongelma** () on C. S. Lewisin apologeettinen teos pahan ongelmasta vuodelta 1940.

Teos sai ilmestyessään hyvän vastaanoton. Sen selkeyden ja älykkyyden perusteella BBC kutsui Lewisin pitämään sarjan radiopuheita.

Sisällys:
*I Johdanto
*II Jumalan kaikkivaltius
*III Jumalan hyvyys
*IV Ihmisten pahuus
*V Syntiinlankeemus
*VI Ihmisten kärsimykset
*VII Ihmisten kärsimykset (jatkoa)
*VIII Helvetti
*IX Eläinten kärsimykset
*X Taivas

## Katso myös
* *[[Suuri avioero]]*

## Lähteet

## Suomennos
* 

## Aiheesta muualla
* The Problem of Pain. (PDF)
Survivor (Pargin kappale)

**Survivor** () on armenialaisen laulajan Pargin kappale. Se voitti Armenian euroviisukarsinnan *Depi Evratesil 2025* ja edusti maata Eurovision laulukilpailussa 2025. Kappale eteni toisesta semifinaalista jatkoon saatuaan 51 pistettä. Finaalissa se sijoittui 20. sijalle, kun se sai 42 pistettä ammattiraadeilta ja 30 yleisöltä.

## Lähteet
Milkshake Man

**Milkshake Man** () on australialaisen laulajan Go-Jon kappale. Se edusti Australiaa Eurovision laulukilpailussa 2025. Kappale ei edennyt finaaliin, kun se sai toisessa semifinaalissa 41 pistettä ja sijoittui 11. sijalle.

## Lähteet
Tetrahydrolinaloli

**Tetrahydrolinaloli** (C10H22O) on alkoholeihin ja terpenoideihin kuuluva orgaaninen yhdiste. Yhdistettä käytetään ainesosana hajusteissa.

## Ominaisuudet, valmistus ja käyttö
Huoneenlämpötilassa tetrahydrolinaloli on väritöntä nestettä. jonka kukkaismainen tuoksu on samankaltainen linalolin kanssa. Yhdiste liukenee hyvin muun muassa etanoliin ja hiilivetyihin. Tetrahydrolinaloli on kiraalinen yhdiste, ja sillä on R- ja S-enantiomeerit.

Tetrahydrolinalolia voidaan valmistaa pelkistämällä linalolia vedyttämällä. Toinen tapa on 6-metyylihept-5-en-2onin ja etyynin additioreaktiossa muodostuvan dihydrolinalolin vedytys.
:

Tetrahydrolinalolia käytetään ainesosana hajuvesissä, saippuoissa ja puhdistusaineissa. Kemiallisen stabiiliutensa vuoksi se sopii linalolia paremmin puhdistusaineiden hajusteeksi. Yhdisteestä valmistetaan myös tetrahydrolinalyyliasetaattia.

## Lähteet
Shh (kappale)

**Shh** () on kyproslaisen laulajan Theo Evanin kappale. Se edusti Kyprosta vuoden 2025 Eurovision laulukilpailussa.

Kappale sai ensimmäisessä semifinaalissa 44 pistettä. Se sijoittui yhdenneksitoista eikä yltänyt finaaliin.

## Lähteet
Gabriel Sillanpää

**Gabriel Sillanpää** (s. 8. syyskuuta 2005 Vaasa) on suomalainen jalkapalloilija. Pelipaikaltaan hän on puolustaja.

## Seuraura
Sillanpää on Vaasan Palloseuran kasvatti. Hän pelasi ensimmäiset ammattiottelunsa VPS:n akatemiajoukkueessa vuonna 2020. Hän allekirjoitti kolmevuotisen sopimuksen Palloseuran kanssa alkaen kaudeksi 2021. Kaudella 2022 Sillapää pelasi kahdessa Veikkausliiga ottelussa Palloseuran edustuksessa.

## Maajoukkueura
Sillanpää sai kutsun vuonna 2021 Suomen U17 maajoukkueleirille. Seuraavana vuonna hänet kutsuttiin uudestaan U17 leirille, sekä hänet valittiin  U18 maajoukkueeseen pelaamaan Tšekkiin. Siellä hän pelasi Tšekkiä ja Slovakiaa vastaan.

## Yksityiselämä
Gabriel Sillanpää on uransa päättäneen jalkapalloilijan ja valmentajan Henri Sillanpään poika.

## Lähteet

## Aiheesta muualla
* Gabriel Sillanpää Palloliiton sivuilla
* Gabriel Sillanpää Transfermarkt-sivustolla
Wasted Love

**Wasted Love** () on itävaltalaisen laulajan JJ:n kappale. Hän edusti Itävaltaa Eurovision laulukilpailussa 2025. Kappale voitti kilpailun 436 pisteellä, joista 178 tuli yleisöltä ja 258 raadeilta.

## Lähteet
Kansainvälinen Sovinnonliitto

**Kansainvälinen Sovinnonliitto** (aik. **Kristillistä internationalea kohti** 1919–1923, , lyh. **IFOR**) on vuonna 1914 perustettu järjestö. Kansainvälinen Sovinnonliitto oli maailmansotien välisenä aikana keskeisin kansainvälinen kristillissosialistinen ja ekumeeninen järjestö.

Järjestön tavoitteena on edistää väkivallattomuutta, ihmisoikeuksia ja sovintoa koulutuksen, ohjelmien ja kampanjoiden avulla. Nykyisin järjestöön kuuluu 40 jäsenjärjestöä. Järjestöllä on pysyvät edustajat Genevessä, New Yorkissa ja Wienissä sekä UNESCOssa Pariisissa.

## Historia
Kansainvälinen Sovinnonliiton juuret ovat Britannian Sovinnonliitossa, joka oli perustettu ensimmäisen maailmansodan syttymisen  jälkeen vuonna 1914.  Keskeinen toimija liiton perustamisessa oli Bilthovenin kokouksen koollekutsuja, brittiläinen kveekari Henry T. Hodgkins.

## Puheenjohtajat
* 1984–1992: Diana Francis
* 1992–1996: Marie-Pierre Bovy
* 1996–2000: Akadim Chikandamina
* 2000–2002: Virginia Baron
* 2002–2006: Jonathan Sisson
* 2006–2010: Jan Schacke
* 2010–2014: Han Ulrich Gerber
* 2014–2018: Davorska Lovrekovic
* 2018-2022: Lotta Sjöström Becker
* 2022– Zoughbi Zoughbi

## Lähteet
Shantanu Narayen

**Shantanu Narayen** (s. 27. toukokuuta 1963 Hyderabad) on intialaistaustainen yhdysvaltalainen liikemies. Hänet nimitettiin Adoben toimitusjohtajaksi joulukuussa 2007.

Narayen sai intialaisesta Osmania-yliopistosta kandidaatin arvon. Hän valmistui Bowling Greenin osavaltionyliopistosta maisteriksi tietojenkäsittelytieteessä. Lisäksi hän sai Master of Business Administration -oppiarvon Haas School of Businessista. Narayen työskenteli Silicon Graphicsissa ja tuotekehittelijänä Applen palveluksessa. Hän oli mukana perustamassa digitaaliseen valokuvien jakamiseen keskittynyttä Pictra-yhtiötä. Hänellä on hallussaan useita patentteja. Narayen kuului Barack Obaman liiketoiminnan johdon neuvonantajistoon tämän ollessa Yhdysvaltain presidenttinä.

Narayenille myönnettiin vuonna 2019 Padma Shri. Narayen on toistuvasti valittu *[[Barron’s]]*-lehdessä yhdeksi maailman parhaista toimitusjohtajista. Hänet on huomioitu myös *[[Fortune (lehti)|Fortunen]]* *Businessperson of the Year* -listauksissa. Vuonna 2019 Narayen oli seitsemännellä sijalla *[[Forbes]]in* innovatiivisten johtajien listalla.

## Lähteet
Lauri-Eemil Vetri

**Lauri-Eemil Vetri** (s. 6. maaliskuuta 2003) on suomalainen jalkapalloilija. Vetri edustaa Ykkösliigassa pelaavaa Salon Palloilijoita. Pelipaikaltaan hän on maalivahti.

## Seuraura
Vetri on Rovaniemen Palloseuran kasvatti. Hän pelasi miltein koko junioruransa siellä, pelaten kautena 2018 myös TP-47:ssa. Vetri pelasi kaudella 2020 RoPSin alaisessa Rovaniemi Football Academyssä Kakkosta. Hänet nostettiin RoPSin edustukseen kaudeksi 2021 RoPSin tiputtua Veikkausliigasta. Vetri pelasi yhden ottelun RoPSin edustukselle Ykkösessä ennen joukkueen tippumista Kakkoseen. Vetri pelasi kauden 2022 RoPSin päämaalivahtina jakaen paikan Otto Märsylän kanssa.

Vetri siirtyi kaudeksi 2023 Vaasan Palloseuraan yksivuotisella sopimuksella, johon sisältyi vuoden lisäoptio. Hän debytoi Veikkausliigassa samalla kaudella FC Hakaa vastaan. Vaasan Palloseura käytti vuoden lisäoption Vetrin sopimuksessa loppuvuodesta 2023. Palloseura kirjoitti uuden sopimuksen Vetrin kanssa keväällä 2024 ja sopivat VIFK:n kanssa kauden pituisesta lainasopimuksesta. Vetri kuitenkin kutsuttiin takaisin lainalta kesäkuussa Vaasan Palloseuran pelatessa Konferenssiliigan karsintoja. Vetri pääsikin pelaamaan karsinnoissa Teppo Marttisen loukkaannuttua ennen vieraspeliä FK Žalgirisia vastaan ja Rasmus Leislahden oltua loukkaantunut jo pidemmän ajan.

Vetri allekirjoitti lainasopimuksen SalPan kanssa kattaen kauden 2025.

## Lähteet

## Aiheesta muualla
* Lauri-Eemil Vetri Palloliiton sivuilla
* Lauri-Eemil Vetri Transfermarkt-sivustolla
New Day Will Rise

**New Day Will Rise** () on israelilaisen laulajan Yuval Raphaelin kappale. Hän edusti Israelia Eurovision laulukilpailussa 2025. Kappale sijoittui kilpailussa toiseksi 357 pisteellä.

## Lähteet
Juhana von Bagh

**Juhana von Bagh** (s. 1981 Helsinki) on suomalainen ohjaaja ja käsikirjoittaja.

Teatterista von Bagh innostui koulun kahdeksannella luokalla, kun pääsi koulunäytelmän joulupukin rooliin. Teatterikorkeakoulusta hän valmistui ohjaajaksi 2012. Hän on ohjannut esityksiä useaan teatteriin, mutta monelle hänen nimensä on tuttu Yleisradion kuunnelmista. Hänen ohjaamansa on muun muassa Ylen kesäkuunnelmaperinteen 2010 aloittanut kuunnelmasarja *[[Rakkaudella, Rauli Badding]]*, joka voitti Sokeain kuunnelmapalkinnon. Kesällä 2023 esitetty Ylen 20-osainen kuunnelmasarja *Rakastitko, Vesku* on von Baghin ohjaama ja hän on myös yksi sarjan käsikirjoittajista. Hän on ohjannut Ylelle lisäksi kuunnelmat *Päättymätön riemu*, *Nokia*, *Tuntematon sotilas* sekä tv-sarjan *Hiljaisten palvelijat* 2019.

Teatteriohjauksia von Bagh on tehnyt eniten Kansallisteatteriin. Hänen ohjaamiaan ovat olleet näytelmät *Rikinkeltainen taivas*, *Red* ja *Neuvostoliitto*. Ensimmäinen ohjaus Kansallisteatterin suurelle näyttämölle oli *Jumalat* 2025. Helsingin kaupunginteatteriin von Bagh on ohjannut *Tunteet, tunteet*, Ylioppilasteatteriin näytelmän *Armo* ja New Yorkissa sijaitsevaan Living Theatreen esityksen *Playing Storytelling*.
 
Von Bagh on palkittu neljä kertaa televisio- ja radioalan Koura-palkinnolla sekä kerran Sokeain kuunnelmapalkinnolla.
 
Juhana von Baghin isä oli elokuva-alan monitoimimies Peter von Bagh.

## Lähteet
Serving (kappale)

**Serving** (), alun perin **Kant** on maltalaisen laulajan Miriana Conten kappale. Se voitti Maltan euroviisukarsinnan *Malta Eurovision Song Contest 2025* ja edusti maata Eurovision laulukilpailussa 2025. Kappale eteni toisesta semifinaalista jatkoon, kun se keräsi 53 pistettä ja sijoittui yhdeksänneksi. Finaalissa kappale sai 83 pistettä ammattiraadeilta ja kahdeksan yleisöltä, minkä myötä se sijoittui 17. sijalle.

## Kohu sanoituksista
Maltan yleisradioyhtiö PBS kertoi, että EBU määräsi muuttamaan kappaleen sanoituksia. Kappaleessa mainittiin sana *kant*, joka tarkoittaa maltan kielellä ’laulua’. Laulettaessa se kuitenkin kuulostaa englannin kielen sanalta *cunt*, joka tarkoittaa naisen sukuelintä.

## Lähteet
Lehtisaaren kappeli

**Lehtisaaren kappeli** oli Helsingin Lehtisaaressa sijainnut Munkkiniemen evankelis-luterilaisen seurakunnan kappeli. Se valmistui vuonna 1983 seurakunnan toiseksi kirkkotilaksi.  Seurakunta luopui kappelista vuonna 2018 ja se on sittemmin vuokrattu päiväkodiksi. Kappelin kellot ovat kuitenkin edelleen kirkollisessa käytössä, ne ovat soittaneet vuodesta 2021 ehtookellot lauantai-iltaisin. Kellojen ääni kuuluu nauhalta. Lehtisaaren kappelista käytettiin myös nimeä **Pyhän Laurin kappeli**. Nimi viittasi alueen pitkään kirkolliseen historiaan ja historialliseen yhteyteen Vantaalla sijaitsevaan Pyhän Laurin kirkkoon. 

Kappelin suunnitteli arkkitehti Olli Kivinen, joka oli suunnitellut myös läheisen ostoskeskuksen. Kirkkosalin lisäksi siinä oli seurakuntasali ja tiloja kerhotoiminnalle. Kappeli sijaitsi lähellä Lehtisaaren ostoskeskusta, joka on saman arkkitehdin suunnittelema.

Alttaritauluryijy Vaaleat vainiot oli tekstiilitaiteilija Norma Heimolan suunnittelema. Sen oli valmistanut Suomen Käsityön Ystävät. Norma Heimola suunnitteli myös kappelin kirkkotekstiilit. Ehtoollishopeat olivat Suomen Kirkon Sisälähetysseurasta. Alttariristi Yksin armosta oli E. Mäkelän suunnittelema. Tamminen kastepöytä oli P. Nordbergin tuotantoa. Kastepöydän lisäksi kirkkosalin kalusteista alttarikaiteet, alttaripöytä, polvistumispenkki ja lukupulpetti oli valmistettu tammesta. Seurakuntasalin seinällä oli Kristusta esittävä öljyvärimaalaus 1700-luvulta, jonka tekijä ei ole tiedossa. Kappelin kahdeksanäänikertaiset urut olivat vuodelta 1984. 

## Lähteet
Seth Magaziner

**Seth Magaziner** (s. 22. heinäkuuta 1983 Bristol, Rhode Island) on yhdysvaltalainen demokraattisen puolueen poliitikko.

Magaziner valmistui massachusettsilaisesta Milton Academysta vuonna 2002. Hän sai humanististen tieteiden kandidaatin arvon Brownin yliopistosta vuonna 2006 ja Master of Business Administration -oppiarvon Yalen yliopistosta vuonna 2010. Magaziner on työskennellyt opettajana ja sijoitusammattilaisena. Hän oli vuosina 2015–2023 Rhode Islandin osavaltion varainhoitaja. Hänet valittiin vuoden 2022 vaaleissa Yhdysvaltain edustajainhuoneeseen, jossa hän aloitti uransa 3. tammikuuta 2023.

Magaziner oli yksi demokraattien juutalaisista edustajista, jotka allekirjoittivat Benjamin Netanjahua kritisoineen ja kahden valtion mallia tukeneen julkilausuman tammikuussa 2024.

## Lähteet
Nisse Rainne

**Nisse Rainne** (oik. **Niilo Olavi Putkonen**, 6. joulukuuta 1927 Viipuri – 6. helmikuuta 2001) oli suomalainen näyttelijä.

## Ura
Rainteen vanhemmat olivat konemestari Wilhelm Felix ja Saimi Amanda Putkonen. Hänet kiinnitettiin näyttämömestariksi Porin Teatteriin 1953–1954 ja näyttelijäksi Kajaanin Työväen Teatteriin 1954–1955. Rainteen näyttelijän ura jatkui Oulun teatterissa 1955–1957, Kuopion Yhteisteatterissa 1957–1963 ja Tampereen Työväen Teatterissa 1963–1969. Lahden kaupunginteatterissa Rainne aloitti 1969.

Rainteen roolitehtäviä olivat muun muassa Benedikt (*[[Paljon melua tyhjästä]]*), Brick (*Kissa kuumalla katolla*), Boni (*[[Mustalaisruhtinatar]]*), Aarne (*[[Niskavuoren naiset]]*) ja Lammio (*Tuntematon sotilas*). Rainne ohjasi näytelmät *Kuninkaan päivä Anian pellossa*, *Ruskie Neitsyt*, *Viekää tuhkatkin pesästä* ja *Erotaan pois*.

Rainne näytteli talonmies Kuikkaa elokuvassa *[[Pikku Pietarin piha (vuoden 1961 elokuva)|Pikku Pietarin piha]]* (1961) ja everstiä sotahistoriallisessa draamassa *[[Päämaja (elokuva)|Päämaja]]* (1970). Vuonna 1966 hänellä oli rooli Bellacin miehenä lyhytelokuvassa *Bellacin Apollo*.

Vuonna 1974 julkaistussa näyttelijämatrikkelissa Rainne mainitsee, että hänellä on ollut rooleja ”25 vuoden aikana laidasta laitaan”.

## Lähteet
* 
*

### Viitteet
Tavo akys

**Tavo akys** () on liettualaisen yhtyeen Katarsiksen kappale. Se voitti Liettuan vuoden 2025 euroviisukarsinnan *Eurovizija.LT 2025* ja edusti maata vuoden 2025 Eurovision laulukilpailussa.

Kappale eteni toisesta semifinaalista jatkoon, kun se keräsi 103 pistettä ja sijoittui kuudenneksi. Finaalissa kappale sai 34 pistettä ammattiraadeilta ja 62 yleisöltä, minkä myötä se sijoittui 16. sijalle.

## Lähteet
Freedom (Mariam Šengelian kappale)

**Freedom** () on georgialaisen laulajan Mariam Šengelian kappale. Hän edusti Georgiaa Eurovision laulukilpailussa 2025. Kappale ei edennyt finaaliin, kun se sai toisessa semifinaalissa 28 pistettä ja sijoittui toiseksi viimeiseksi.

## Lähteet
Mila (Princin kappale)

**Mila** () on serbialaisen laulajan Princin kappale. Hän voitti Serbian euroviisukarsinnan *Pesma za Evroviziju '25* ja edusti Serbiaa vuoden 2025 Eurovision laulukilpailussa. Kappale ei edennyt finaaliin, kun se sai toisessa semifinaalissa 28 pistettä ja sijoittui 14. sijalle.

## Lähteet
Abdirahman Mohamed Abdullahi

**Abdirahman Mohamed Abdullahi** (, ; s. 24. huhtikuuta 1956 Hargeisa) on somalimaalainen poliitikko, joka on toiminut Somalimaan presidenttinä joulukuusta 2024 lähtien. Hän on myös Suomen kaksoiskansalainen. 

Ennen Somalimaan itsenäiseksi julistautumista Abdirahman toimi Somalian demokraattisen tasavallan ulkoministeriön palveluksessa, muun muassa virkaa tekevänä suurlähettiläänä Neuvostoliitossa. Vuonna 1996 hän muutti perheineen Suomeen. Palattuaan kotimaahansa hän toimi Somalimaan edustajainhuoneen puhemiehenä vuosina 2005–2007.

Abdirahman edustaa Waddani-puoluetta. Hän voitti maansa istuvan presidentin Muse Bihi Abdin yli 60 prosentin äänisaaliilla 13. marraskuuta 2024 pidetyssä presidentinvaalissa. Hän astui virkaansa 12. joulukuuta 2024.

## Lähteet

## Aiheesta muualla
Sysslebäck

**Sysslebäck** on taajama Torsbyn kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 402 asukasta vuoden 2023 lopussa.

## Lähteet

## Aiheesta muualla
Kristoffer Joner

**Kristoffer Joner** (s. 19. syyskuuta 1972 Stavanger) on norjalainen näyttelijä. Hän aloitti uransa 1990-luvun puolivälissä ja on voittanut parhaan miespääosan Amandan kolmesti.
## Rooleja
* *[[Villmark]]* (2003) – Lasse
* *[[Naapuri (elokuva)|Naapuri]]* (2005) – John
* *[[The Revenant]]* (2015) – Murphy
* *[[Bølgen]]* (2015) – Kristian
## Lähteet
Ane Dahl Torp

**Ane Dahl Torp** (s. 1. elokuuta 1975) on norjalainen näyttelijä. Hän valmistui Norjan teatterikorkeakoulusta vuonna 1999 ja on voittanut useita palkintoja.
## Rooleja
* *[[Død snø]]* (2009) – Sara
* *[[Bølgen]]* (2015) – Idun Karlsen
* *[[Miehitetty]]* (2015–2019) – Bente Norum
## Lähteet

## Aiheesta muualla
Guardianin esikoiskirjapalkinto

**Guardianin esikoiskirjapalkinto** () oli brittiläinen kirjallisuuspalkinto, jota jakoi sanomalehti *[[The Guardian]]*. Palkinto myönnettiin vuosittain yhdelle englanninkielisen esikoisteoksen julkaisseelle kirjailijalle, ja sen arvo oli 10 000 puntaa. Palkinto perustettiin vuonna 1999 ja lakkautettiin vuonna 2016. Se jaettiin viimeistä kertaa vuonna 2015.

## Voittajat

## Katso myös
* Luettelo kirjallisuuspalkinnoista

## Lähteet
Cispius

**Cispius** () oli antiikin aikana nimitys Esquilinus-kukkulan pohjoisemmalle kielekkeelle Rooman kaupungissa Italiassa. Se työntyi lounaaseen Viminaliksen ja Oppiuksen väliin.

Cispiuksen erotti pohjoisessa Viminaliksesta notkelma, jonka läpi kulki Vicus patricius, ja etelässä Oppiuksesta Suburan laakso. Cispiuksen alkukohta, eli piste, josta se suuntautui lounaaseen Esquilinuksen ylätasangolta, sijaitsee nykyisin Santa Maria Maggiore -kirkon kohdalla. Tuolla paikalla sen korkeus on noin 54 metriä merenpinnasta laskettuna.

Cispius, Oppius ja Fagutal muodostivat kolme Esquilinuksen osaa ja olivat myös kolme Septimontium-juhlan kukkulaa. Varron mukaan kukkula sai nimensä Laevius Cispiuksesta, joka oli Anagniasta kotoisin ollut herniikkien päällikkö. Hän tuli Roomaan Tullus Hostiliuksen hallituskaudella ja vartioi tätä kukkulaa.

Cispiuksen arvellaan olleen Augustuksen aikaan tultaessa tiivin asutuksen peittämä aina Serviuksen muurille saakka, ja keisarikaudella asutus levisi muurin toiselle puolelle. Cispiuksella sijaitsivat muun muassa Juno Lucinan temppeli, Forum Esquilinum ja Lolliuksen puutarhat (*Horti Lolliani*).

## Lähteet
Maaleht

**Maaleht** on virolainen torstaisin ilmestyvä uutisiin ja ajankohtaisiin aiheisiin keskittyvä viikkolehti. Sen kohdeyleisö on erityisesti maalaisväestö.
## Lähteet

## Aiheesta muualla
* Lehden verkkosivut
Oppius

**Oppius** () oli antiikin aikana nimitys Esquilinus-kukkulan eteläisemmälle kielekkeelle Rooman kaupungissa Italiassa. Se työntyi länteen Cispiuksen ja Caeliuksen väliin.

Oppiuksen erotti pohjoisessa Cispiuksesta Suburan laakso, ja etelässä Caeliuksesta Colosseumin laakso. Oppius ja Cispius yhdistyivät muodostaen Esquilinuksen ylätasangon juuri Serviuksen muurin sisäpuolella.

Septimontium-juhlan jaossa Fagutal luettiin Oppiuksesta erilliseksi alueeksi, joten voidaan päätellä, että alun perin Oppius-nimi viittasi pelkästään kukkulan harjanteeseen lukuun ottamatta sen länsipäätä. Osa Oppiuksen länsipäästä tunnettiin myös nimellä Carinae.

Varron mukaan Oppius sai nimensä Opiter Oppiuksesta, joka oli Tusculumista kotoisin ollut kansalainen, joka tuli roomalaisten avuksi Tullus Hostiliuksen piirittäessä Vejiä. Sanan etymologia on kuitenkin epäselvä. Se saattaa viitata tähän paikkaan sijoitettuun klaaniin, ja on huomionarvoista, että se on plebeijisukuinen *[[roomalainen nimi|gentilicium]]*. Erään teorian mukaan nimi liittyisi kuitenkin nimeen Oppidus.

Oppius-nimi oli käytössä ainakin uskonnollisissa yhteyksissä tasavallan lopulle saakka. Myöhemmiltä ajoilta nimestä ei kuitenkaan ole löydetty mainintoja.

## Lähteet
Matti Hyry

**Matti Hyry** valittiin Hämeenkylän seurakunnan kirkkoherraksi vuonna 2021. Aiemmin Hyry on toiminut lukiossa uskonnon ja psykologian opettajana. Papin tehtäviin hän siirtyi vuonna 2008.

Matti Hyry on kasvanut lestaadiolaisessa perheessä. Hänen isänsä oli kirjailija Antti Hyry. Matin perheeseen kuuluu vaimo ja seitsemän lasta.

## Lähteet
Rasmus Leislahti

**Rasmus Leislahti** (s. 16. kesäkuuta 2000 Kirkkonummi) on suomalainen jalkapalloilija. Leislahti edustaa Veikkausliigassa pelaavaa Vaasan Palloseuraa. Pelipaikaltaan hän on maalivahti.

## Seuraura
Leislahti on Kyrkslätt IF:n kasvatti. Hän siirtyi HJK:n organisaatioon vuonna 2018 ja pelasi ensimmäisen ammattiottelunsa Ykkösessä Klubi 04:ssa. Hän siirtyi seuraavaksi kaudeksi sarjatason alemmas FC Hongan akatemiajoukkueeseen Kakkoseen. Leislahti siirtyi 2020 lainalle Vaasan Palloseuraan. Hän pelasi samana kautena myös yhden pelin lainalla VIFK:ssä. Leislahti liittyi kaudeksi 2021 Ilvekseen, jossa hänestä tuli seuran ykkösmaalivahti. Hän vietti seurassa kaksi kautta.

Leislahti siirtyi kaudeksi 2023 KTP:hen kaksivuotisella sopimuksella seuran noustua Veikkausliigaan. Leislahti purki sopimuksen KTP:n kanssa kauden 2023 päätyttyä. Sopimuksen purku johtui KTP:n taloudellisista vaikeuksista, jotka tulivat seuralle sen tiputtua Ykkösliigaan kaudeksi 2024.

Leislahti siirtyi takaisin Vaasan Palloseuraan kahden vuoden sopimuksella. Hänestä tuli nopeaa joukkueen ykkösmaalivahti. Leislahti kuitenkin loukkaantui 19. kesäkuuta pelatussa pelissä AC Oulua vastaan ja ei pelannut loppukaudesta yhtään peliä. 

## Maajoukkueura
Leislahti pelasi ensimmäisen maaottelunsa 2018 Suomen U19-maajoukkueessa Sveitsin U19-maajoukkuetta vastaan. Hän sai samana vuonna vastuuta joukkueessa pelaten yhteensä 11 ottelua Suomen paidassa.

Leislahti sai kutsun Huuhkaajiin 2019 pelattaviin harjoitusotteluihin Viroa ja Ruotsia vastaan. Hän ei kuitenkaan peleissä päässyt kentälle vaan vietti ne vaihtopenkillä. 

Leislahti pelasi myös kolme ottelua Suomen U21-maajoukkueessa.

## Lähteet

## Aiheesta muualla
* Rasmus Leislahti Palloliiton sivuilla
* Rasmus Leislahti Transfermarkt-sivustolla
Le Parisien

**Le Parisien** on ranskalainen vuonna 1944 perustettu päivälehti. Lehden omistaa liikemies Bernard Arnault’n johtama LVMH-yhtiö, ja sitä on toistuvasti arvosteltu Arnault’n puuttumisesta lehden sisältöön.
## Lähteet

## Aiheesta muualla
Arkades

**Arkades** voi viitata seuraaviin:

* Arkades eli Arkadia, antiikin aikainen kaupunki Kreetalla
* *[[Arkades (albumi)|Arkades]]*, Circlen albumi
Tony Evans

**Anthony Tyrone Evans Sr.** (s. 10. syyskuuta 1949 Baltimore, Maryland) on yhdysvaltalainen evankelinen pastori, kirjailija, puhuja ja lähetystoiminnan harjoittaja. Hän on Dallasissa, Texasissa sijaitsevan Oak Cliff Bible Fellowship -seurakunnan ja maailmanlaajuisen kristillisen *The Urban Alternative (TUA)* -palvelutyön perustaja. Uransa aikana hän on saanut tunnustusta kyvystään välittää monimutkaisia teologisia ajatuksia ymmärrettävien kuvailujen avulla.

Evans on toiminut Dallas Mavericksin NBA-joukkueen pitkäaikaisena kappalaisena. Lisäksi hän on isännöinyt radio-ohjelmaa nimeltä *The Alternative with Dr. Tony Evans*. Hän on kirjoittanut myös kymmeniä kirjoja. *Newsmax* nimesi Evansin 100 vaikuttavimman evankelisen joukkoon Yhdysvalloissa vuonna 2017.

## Kirjat
### Suomenkieliset teokset
* *Sytyttävä tuli*, Päivä, 2005 

## Lähteet
Tilinteko uskostani

**Tilinteko uskostani** () on anglikaanisen Oxfordin liikkeen vaikuttajan ja myöhemmän roomalaiskatolisen papin John Henry Newmanin (1801–1890) hengellinen ja apologeettinen omaelämäkerta, joka ilmestyi vuonna 1864.

Kirjoitusajankohtana Newman asui Birminghamissa ja kuului oratoriaaneihin. Monet katolilaiset ymmärsivät häntä väärin, eikä katolisen kirkon johto luottanut häneen. Teoksen syntytaustana oli anglikaanipappi Charles Kingsleyn esittämä syytös Newmanin valheellisuudesta: Ajateltiin, että Newman oli vielä anglikaanina ollessaan tehnyt salaisena petturina työtä Englannin kirkon tarkoitukselliseksi horjuttamiseksi roomalaiskatolisen kirkon hyväksi. Newman kirjoitti teoksen tilaisuutena vapautua ilmassa leijuvasta syytöksestä.

Teosta on joskus verrattu Augustinuksen tunnustuksiin, mutta kirjoittajansa elämänvaiheista se kertoo vain kylmästi ja melkein kuivasti, keskittyen tekijän hengellisten näkemysten kehitysvaiheisiin. Viimeinen luku poikkeaa tästä siinä, että se käsittelee kirjoittajan ajatuksia teologian tuolloisista kiistanalaisista kysymyksistä, kuten neitsyt Marian kunnioittamisesta, auktoriteetin ja vapauden suhteesta ja uskon ja tieteen välisestä jännitteestä.

## Suomennos
*Tilinteko uskostani : Apologia pro vita sua. Hengen tie -sarja, 16. Kirjaneliö 1990 

## Lähteet

## Aiheesta muualla
* Apologia Pro Vita Sua Internet Archive 
* Apologia Pro Vita Sua Christian Classics Ethereal Library 
* Apologia pro vita sua by John Henry Newman Project Gutenberg 
* Apologia Pro Vita Sua LibriVox-äänikirja 
* Apologia pro Vita Sua Newmanreader.org
Nikkeliallergia

**Nikkeliallergia** on allerginen reaktio, joka johtuu nikkelin kosketuksesta ihmisen ihoon.

## Ilmeneminen
### Alkuperä
Nikkeliä käytetään joidenkin esineiden valmistuksessa, muttei sitä saa liueta viikon kuluessa 0,5 mikrogrammaa enempää neliösentin kokoiselle ihoalueelle. Nikkeliä voivat sisältää esimerkiksi lävistyskorut, sormukset, vaatteiden niitit ja vetoketjut, silmälasien sangat tai jousisoittimien ja puhaltimien metalliset osat.

Allergia ilmenee alle viikossa kosketuksesta nikkelin kanssa, yleensä kutinana ja sitten esimerkiksi punoituksena ja lievänä turvotuksena. Reaktio alkaa kosketuskohdasta, mutta voi levitä laajemmalle. 

### Patofysiologia
Nikkeliallergia perustuu viivästyneeseen allergiamekanismiin (hypersensitiivisyyden tyyppi IV), joka on tyypillisin esimerkki viivästyneestä kosketusallergiasta.

## Hoito
Ihottuma paranee muutaman viikon kuluessa välttämällä kontaktia nikkeliin. Hydrokortisonivoidetta voidaan käyttää ihottuman paranemisen nopeuttamiseen.

Nikkeliallergia, kuten muutkin viivästyneet soluvälitteiset allergiat, todetaan ns. "lapputestillä" lääkärin toimesta. Lapputestissä allergeeni levitetään testiliuskoihin, eli ihotestilapuille, joissa on alumiinikuvut. Liuskat kiinnitetään teipin avulla potilaan iholle (usein käsiin tai selälle). Testialueet tarkastetaan ensimmäisen kerran noin kahden vuorokauden kuluttua testin aloittamisesta. Lopulliset tulokset tulkitaan 3–5 vuorokauden kuluttua, kun on havaittavissa kutinaa, punoitusta, turvotusta tai rakkuloita.

## Lainsäädäntö
Vuonna 2001 voimaan astuneen nikkelidirektiivin mukaan haitallisia tuotteita ei saa myydä. Suomen Allergia-, iho- ja astmaliiton mukaan valmistajat eivät aina noudata direktiiviä.

## Lähteet
Alternatives économiques

**Alternatives économiques** on ranskalainen vuonna 1980 perustettu talousaikakauslehti, joka on perinteisesti tunnettu vasemmistolaisena ja globalisaation vastaisena. Viime vuosina lehti on muuttunut maltillisemmaksi ja saanut uusia lukijoita. Se ilmestyy nykyisin kerran kuussa.
## Lähteet

## Aiheesta muualla
* Lehden verkkosivut
Valeurs actuelles

**Valeurs actuelles** on ranskalainen vuonna 1966 perustettu viikkolehti, joka on perinteisesti linjaltaan konservatiivinen ja oikeistolainen. Vuonna 2015 se tuomittiin romaneja käsittelevien tekstiensä vuoksi kiihottamisesta kansanryhmää vastaan. *Valeurs actuelles* ilmestyy torstaisin.
## Lähteet

## Aiheesta muualla

* Lehden verkkosivut
James Bay

**James Bay** (s. 4. syyskuuta 1990 Hitchin, Iso-Britannia) on brittiläinen laulaja-lauluntekijä ja muusikko.

18-vuotiaana Bay muutti Brightoniin opiskelemaan Brighton Institute of Modern Music -collegessa, jonka yksi perustajista on Bruce Dickinson. Hän alkoi esiintyä open mic -tilaisuuksissa. Republic Records kiinnitti hänet, ja ensimmäinen EP-levy *The Dark of the Morning* ilmestyi vuonna 2013.

Single ”Let It Go” (2014) samannimiseltä EP-levyltä oli erityisen suosittu Australiassa ja Yhdysvalloissa, jossa se nousi *Billboardin* Adult Alternative Songs -listalle.  

Bayn ensimmäinen albumi *Chaos and the Calm* (2015) myi kolminkertaisesti platinaa Isossa-Britanniassa ja platinaa Yhdysvalloissa. Suuren suosion sai single ”Hold Back the River”.

Bay voitti British Phonographic Industryn Kriitikoiden valinta -palkinnon (Critics’ Choice Award) vuonna 2015 ja Ivor Novello -palkinnon vuonna 2016. Britannian musiikkiteollisuuden Brit Award -palkinnon vuoden parhaana brittiläisenä miesartistina (British Male Solo Artist) hän sai vuonna 2016. Hän on ollut Grammy-ehdokkaana. 

## Valikoitu diskografia
### Studioalbumit
* *Chaos and the Calm* (2015)
* *Electric Light* (2018)
* *Leap* (2022)
* *Changes All the Time* (2024)

### EP-levyt
* *The Dark of the Morning* (2013)
* *Let It Go* (2014)
* *Other Sides* (2015)
* *Oh My Messy Mind* (2019)

### Singlet
* ”Let It Go” (2014)
* ”Hold Back the River” (2014)
* ”Scars” (2015)
* ”If You Ever Want to Be in Love” (2015)
* ”Best Fake Smile” (2016)
* ”Wild Love” (2018)
* ”Us” (2018)
* ”Peer Pressure (Julia Michaelsin kanssa, 2019)

## Lähteet
Tuppura

**Tuppura** (myös *Tuppuransaari,* ) on Viipurinlahden suulla sijaitseva saari. Tuppura kuului entisen Viipurin läänin Säkkijärven kuntaan. Saari liitettiin talvisodan jälkeisten alueluovutusten mukaisesti osaksi Neuvostoliittoa vuonna 1940. Nykyään saari on osa Venäjää.

## Maantiede
Tuppuran pituus on noin 1600 metriä ja leveys noin 870 metriä. Uuraan satamaan on matkaa noin seitsemän ja puoli kilometriä. Etäisyys Viipurista on noin 24 kilometriä. Viereisiä saaria ovat Teikarsaari, Melansaari ja Santasaari, joiden etäisyydet ovat kolmesta kuuteen kilometriä. Suomen ja Venäjän välinen raja sijaitsee noin 26 kilometrin päässä Tuppurasta.

Saaren keski- ja pohjoisosissa kasvaa metsää. Eteläranta osoittaa avomerelle päin ja on kallioinen. Noin 100 metriä Tuppuran luoteispuolella sijtaiseva, kapean salmen erottama saari on Kuninkaansaari.  

Tuppurassa on edelleen havaittavissa suomalaisten rakentamia sodanaikaisia linnakkeita ja puolustusasemia.

Väylä Saimaan kanavalle kulkee Viipurinlahden kautta Tuppuran ohi.

## Sota

Tuppuralla käytiin useita taisteluja talvi- ja jatkosodan aikana. Ensimmäiset iskut kohdistuivat Tuppuraan ja viereiseen Teikarsaareen 2.3.1940, jolloin venäläiset aloittivat suurhyökkäkysen. Tuppuralla sijainneesta raskaasta aseistuksesta suurin osa oli evakuoitu aiemmin pois, eikä esimerkiksi tykistön ammuksia ollut riittävästi.  Säkkijärven Ristiniemen linnakkeen järeä patteri tuki Tuppuraa ainoalla ehjällä 12 tuuman tykillään ampumalla 58 laukausta. Saarta ympäröinyt jääpeite oli niin vahva, että venäläisjoukot onnistuivat muodostamaan panssarivanuista piiritysrenkaan saaren ympärille 2.-3.3. välisen yön aikana. Suomalaiset joutuivat lopulta vetäytymään saarelta. Venäläistappiot olivat 269 kaatunutta, 371 haavoittunutta, 70 paleltunutta ja 40 kadonnutta.

Suomi onnistui valtaamaan Tuppuran takaisin vuoden Viipurin taistelussa vuonna 1941, mutta menetti saaren uudelleen Viipurinlahden taistelussa 1944.

## Kuvia Tuppurasta

Tiedosto:Tuppuransaari; luotsiasema kallioniemellä mereltä n 300 m päästä kuvattuna.jpg|Tuppuran luotsiasema vuonna 1891 mereltä kuvattuna
Tiedosto:Вихревой остров - panoramio.jpg|Loisto Tuppuran rantakalliolla 2010


## Lähteet
James Boasberg

**James Emanuel Boasberg** (s. 1963 San Francisco, Kalifornia) on yhdysvaltalainen tuomari.

Boasberg valmistui oikeustieteen opinnoistaan Yalen yliopistosta ja sai lisäksi maisterin arvon historiassa Oxfordin yliopistosta. Boasberg toimi vuosina 2002–2011 George W. Bushin nimittämänä tuomarina Washington DC:n korkeimmassa oikeudessa, jossa käsitellään paikallisia rikos- ja siviilioikeustapauksia. Barack Obama nimitti Boasbergin tuomariksi Washington DC:n liittovaltiolliseen tuomioistuimeen. Yhdysvaltain senaatti hyväksyi valinnan yksimielisesti vuonna 2011. Boasbergista tuli Washington DC:n liittovaltiollisen tuomioistuimen päätuomari maaliskuussa 2023.

Maaliskuussa 2025 Boasberg määräsi keskeytettäväksi Donald Trumpin hallinnon päätöksen käyttää aiemmin vain sota-aikana sovellettua Alien Enemies Actia (1798) karkotuksiin. Määräyksestä huolimatta 137 venezuelalaista epäiltyä jengiläistä vietiin vankilaan El Salvadoriin. Trump kutsui James Boasbergia “radikaalivasemmistolaiseksi hulluksi“ ja vaati tämän asettamista syytteeseen. 18. maaliskuuta 2025 Yhdysvaltain korkeimman oikeuden puheenjohtaja John Roberts antoi Trumpille harvinaisen huomautuksen, jossa muistutettiin tavasta ratkaista oikeuden päätöksiä koskevat erimielisyydet valitusmenettelyllä syytteeseen asettamisen sijaan. Tapaus herätti kysymyksen perustuslaillisesta kriisistä.

## Lähteet
Tren de Aragua

**Tren de Aragua** on venezuelalaisperäinen rikollisjärjestö.

Tren de Araguan on arvioitu levinneen Venezuelan ulkopuolelle maan ajauduttua taloudelliseen ja humanitaariseen hätätilaan vuonna 2014. Järjestön toiminta laajeni Kolumbiaan, Ecuadoriin, Peruun ja Chileen. Toimintatapoihin ovat kuuluneet kiristys, ihmisten salakuljettaminen osana seksikauppaa, palkkamurhat ja kidnappaukset. Tren de Aragua on toiminut muissa maissa muodostamalla liittoja ja kumppanuuksia paikallisten rikollisjärjestöjen kanssa. Yhdysvallat asetti kesällä 2024 pakotteita Tren de Araguaa vastaan ja katsoi sen osallistuneen ihmisten salakuljettamiseen prostituoiduiksi Yhdysvaltoihin.

Syyskuussa 2023 Nicolás Maduro määräsi 11&nbsp;000 sotilasta ottamaan Araguassa sijaitsevan vankilan takaisin valtion hallintaan. Tren de Araguan jäsenet olivat muuttaneet sen lomakohdetta muistuttavaksi. Vankilan alueella olivat toimineet eläintarha, ravintolat, yökerho, vedonlyöntitoimisto ja uima-allas. Tren de Araguan johtaja Héctor Guerrero Flores pakeni. Yhdysvalloissa hänen pidätykseensä johtavasta tiedosta luvattiin viiden miljoonan dollarin palkkio. Chilessä Tren de Araguan jäseniä on syytetty venezuelalaisen toisinajattelija Ronald Ojedan murhaamisesta. Ojedan ruumis löydettiin haudattuna Santiago de Chilestä maaliskuussa 2024. Tren de Araguasta kirjan julkaissut toimittaja Ronna Rísquez arvioi vuonna 2024, että järjestöllä oli 5&nbsp;000 jäsentä ja 10–15 miljoonan dollarin vuosittaiset tuotot.

Kesällä 2024 Yhdysvalloissa voimassa olleen arvion mukaan noin kuudellasadalla maassa oleskelleella venezuelalaisella siirtolaisella oli yhteyksiä Tren de Araguaan. Noin sadan heistä epäiltiin olevan järjestön jäseniä. Maaliskuussa 2025 Donald Trump otti käyttöön 1700-luvulta peräisin olevan Alien Enemies Actin epäiltyjä jengiläisiä vastaan. Trump syytti Tren de Araguaa Yhdysvaltain alueiden valloittamisen suunnittelusta tai yrittämisestä tai sillä uhkaamisesta. Trump väitti Nicolás Maduron käyvän jengin kautta sotaa Yhdysvaltoja vastaan. Trump oli julistanut Tren de Araguan ulkomaiseksi terroristijärjestöksi pian astuttuaan virkaan tammikuussa 2025.

## Lähteet
Rautiola

**Rautiola** on suomalainen sukunimi, joka on muun muassa seuraavilla henkilöillä:

* Antti Rautiola (s. 1988), jääkiekkomaalivahti
* Eero Rautiola (1921–2010), maastohiihtäjä, Suomen mestari
* Joonatan Rautiola (s. 1983), saksofonisti
* Matti Rautiola (s. 1950), arkkitehti, professori ja yliasiamies
Como 1907

**Como 1907** on vuonna 1907 perustettu italialainen jalkapalloseura, jonka kotipaikka on Lombardiassa sijaitseva Como. Se pelaa kaudella 2024-2025 Italian korkeimmalla sarjatasolla Serie A:ssa, jonne se nousi Serie B kauden 2023-2024 jälkeen, tultuaan sarjassa toiseksi.

## Historia
Seura on Italian vanhimpia jalkapalloseuroja, ja sillä on pitkä historia jalkapallon parissa. Como 1907 on pelannut useita kausia Serie A:ssa mutta on myös pudonnut alemmille sarjatasoille.

Seuran alkuvuodet olivat haastavia, mutta 1940-luvulla Como nousi Serie A:han ja pelasi siellä useita vuosia. 1960-luvulla joukkue ei enää pystynyt kilpailemaan huipputasolla, mutta palasi hetkellisesti Serie A:han 2000-luvulla. Seuran parhaat hetket ovat kuitenkin jääneet 1940- ja 1950-luvuille, jolloin se kilpaili Italian huippujoukkueiden kanssa.

## Tunnukset

Logo AC Comense.png|*Associazione Calcio Comense* logo, käytössä vuosina 1927-1936
Calcio Como - logo (Italy, 1950-1970).svg|Comon logo vuosina 1950-1970
Logo Como 1992 - 2017.png|Comon logo vuosina 1991-2017
Calcio Como - logo (Italy, 2019-).svg|Comon logo vuodesta 2019


## Lähteet
Melansaari

**Melansaari** (ven. Остров Кормовой, *Ostrov Kormovoi*) on Viipurinlahdella sijaitseva saari. Melansaari kuului entisen Viipurin läänin Säkkijärven kuntaan. Nykyisin saari on osa Venäjää.
## Maantiede
Melansaaren pituus on vajaat kaksi kilometriä. Leveämpi kaakkoispuoli on noin kilometrin mittainen, muutoin saaren leveys on noin 400 metriä. Saaren muodon voidaan tulkita muistuttavan melaa tai jääkiekkomailan lapaa. 

Saari on kauttaaltaan metsän peittämä ja sijaitsee sisempänä Viipurinlahdella, eikä täten koe samanlaista aallokkoa kuin ulommat saaret. Melansaaren pohjoisosassa on hiekkarantaa. Melansaaren rannoilla ei ole samanlaista rantakalliota kuin esimerkiksi kilometrin päässä sijaitsevalla Teikarsaarella tai viiden kilometrin päässä sijaitsevalla Tuppuralla.  

Uuraan satama on noin seitsemän kilometrin ja Viipuri noin 24 kilometrin päässä.  

## Sota

Saari on sotahistoriallisesti merkittävä etenkin 30. kesäkuuta 1944 – 10. heinäkuuta 1944 käydyn Viipurinlahden taistelun vuoksi, jonka aikana suomalaiset torjuivat useat venäläisten maihinnousuyritykset Viipurinlahden saariin, Melansaari mukaan lukien. Vaikka suomalaiset lopulta menettivät Viipurinlahden saaret, tastelua pidetään Suomessa torjuntavoittona ja yhtenä jatkosodan ratkaisutaisteluista, sillä venäläisjoukot eivät päässeet enää etenemään Viipurinlahdesta länteen.

## Lähteet
Hallucination (Sissalin kappale)

**Hallucination** () on färsaarelaisen laulajan Sissalin kappale. Se voitti Tanskan vuoden 2025 euroviisukarsinnan *[[Dansk Melodi Grand Prix|Dansk Melodi Grand Prix 2025]]* ja edusti Tanskaa vuoden 2025 Eurovision laulukilpailussa Sveitsissä.

Hallucination eteni toisesta semifinaalista jatkoon, kun se sai 61 pistettä ja sijoittui kahdeksanneksi. Finaalissa kappale sai 45 pistettä ammattiraadeilta ja kaksi yleisöltä, minkä myötä se sijoittui 23. sijalle.

## Lähteet
Liam Gallagher & John Squire

**Liam Gallagher & John Squire** on laulaja Liam Gallagherin ja kitaristi John Squiren yhteisalbumi vuodelta 2024.  Levyltä julkaistiin ennakkoon kaksi singelä *Just Another Rainbow* ja *Mars To Liverpool*. 

## Kappaleet
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Soundi: 

## Lähteet
Oire jostakin

**Oire jostakin** on rock-yhtye Apulannan vuonna 2024 julkaistu EP-levy. Se on ensimmäinen osa EP-trilogiasta, joka piti alunperin julkaista albumina. EP ammentaa tyylillisesti tematiikkaa grungen maailmasta. 

## Kappaleet
Kaikki kappaleet on säveltänyt ja sanoittanut Toni Wirtanen ja sovittanut Apulanta. 

# Vaatteet ja iho - 4:00
# Aina - 4:55
# Blääh - 3:18

## Kokoonpano

* Toni Wirtanen (laulu, kitara)
* Sipe Santapukki (rummut)
* Ville Mäkinen (basso)
* Jyrki Tuovinen (tuottaja, miksaaja)
* Jasse Kesti (masterointi)

## Lähteet
* https://apulanta.fi/artisti-ilmoittaa/apulanta-uusi-ep-ja-rundi/

### Viitteet
Matti Rautiola

**Matti Aarne Ernst Rautiola** (s. 2. marraskuuta 1950 Tornio) on suomalainen arkkitehti, joka toimi rakennussuunnittelun professorina ja Rakennustietosäätiö RTS:n yliasiamiehenä.

Matti Rautiola syntyi rakennusinsinööri Aarne Ernest Rautiolan ja pankkitoimihenkilö Rauha Inkeri Husan perheeseen. Hän avioitui Päivi Huhdan kanssa 1974. Ylioppilaaksi Rautiola tuli Rovaniemen yhteiskoulusta 1970 ja valmistui arkkitehdiksi Tampereen teknillisestä korkeakoulusta 1975.

Rautiola toimi valmistuttuaan projektiarkkitehtina eri toimistoissa vuoteen 1984 ja on työskennellyt myös sen jälkeen muiden kanssa perustamissaan suunnittelutoimistoissa. Taideteollisessa korkeakoulussa hän oli lehtori 1994–1996, instituutin johtaja 1996–1999 ja osastonjohtaja 1999. Tampereen teknillisen yliopiston arkkitehtuurin professorina Rautiola toimi 2002–2006 ja Rakennustietosäätiö RTS:n yliasiamiehenä 2007–2018. Rautiolalla on lisäksi ollut useita kotimaisia ja kansainvälisiä luottamus- ja asiantuntijatehtäviä.

## Lähteet
William E. deGarthe

**William Edward deGarthe** (s. **Birger Edward Degerstedt**) (14. huhtikuuta 1907 Kaskinen, Suomi – 13. helmikuuta 1983 Toronto, Kanada) oli kanadansuomalainen taiteilija.

deGarthe opiskeli taidetta Helsingissä ennen kuin muutti Kanadaan 19-vuotiaana vuonna 1926. Alun perin hän aikoi työskennellä metsäteollisuudessa Pohjois-Ontariossa, mutta ihastui Nova Scotian karuun maisemaan. deGarthe aloitti uransa mainoskuvittajana Wallace Advertising -yrityksessä ja sai inspiraationsa taiteeseen Alex Colvillen töistä. Hän opiskeli maalausta George Groszin johdolla Art Students Leaguessa New Yorkissa sekä Stanley Woodwardin opissa Rockportissa, Massachusettsissa. Myöhemmin hän opetti Nova Scotian taidekorkeakoulussa ja omisti mainostaidetoimiston Halifaxissa. Keväisin ja kesäisin hän maalasi merellisiä maisemia Peggy’s Covessa, kuvaten kyläläisiä ja rannikon elämää.

deGarthea inspiroivat erityisesti ranskalaiset impressionistit sekä taiteilijat kuten Stanley Woodward, Emile Gruppe, Edward Seago, Salvador Dalí ja Fredric Waugh. Hänen maalauksensa keskittyivät usein ihmisiin työssä ja liikkeessä, merenkävijöihin, laivoihin ja rannikon rakennuksiin. Hänen töitään on kuvattu realistisiksi ja tunnelmallisiksi, välittäen meren, lokkien, ruohoisten marskimaiden ja myrskyisten rantojen ilmapiirin.

Vuonna 1958 deGarthe järjesti Halifax Memorial Libraryssa näyttelyn, jossa esiteltiin 138 teosta Nova Scotian taidemuseon 50-vuotisjuhlan kunniaksi. Seuraavana vuonna 100 hänen maalaustaan esitettiin Queen Elizabeth -hotellissa Montrealissa, ja vuonna 1959 hänen teoksensa *Approaching Storm* valittiin suosituimmaksi Maritime Art -näyttelyssä Beaverbrook Art Galleryssa. Vuonna 1963 hän maalasi kaksi seinämaalausta St. John’s Anglican Church -kirkkoon Peggy’s Covessa – toinen kuvasi rauhaa ja toinen myrskyssä taistelevia kalastajia.

Vuonna 1977 deGarthe lahjoitti Nova Scotian maakunnalle kokoelman maalauksia, jotka kuvaavat perinteisiä kalastusmenetelmiä, jotka olivat jo katoamassa. Hänen teoksensa ovat pysyvästi esillä Halifaxin julkisessa arkistotalossa. Nyt nämä teokset ovat ensimmäistä kertaa saatavilla myös digitaalisessa muodossa, mikä toteuttaa taiteilijan toiveen hänen perintönsä säilymisestä kaikkien nova scotialaisten koettavaksi ja nautittavaksi.

1970-luvulla deGarthe aloitti kymmenvuotisen kuvanveistoprojektin kaivertaen 30 metriä pitkään graniittiseinämään kunnianosoituksen Kanadan kalastajille ja heidän perheilleen. Hän ehti kuitenkin toteuttaa vain puolet monumentista ennen kuolemaansa.

deGarthen teoksia on ollut esillä muun muassa Torontossa Studio Showcase Limited -galleriassa, ja hän oli jäsenenä useissa taideyhdistyksissä, kuten International Institute of Arts and Letters (Zürich), Nova Scotia Society of Artists ja Maritime Art Association.

Vaikka deGarthe asui Montrealissa ja muualla Kanadassa, hänet yhdistetään vahvimmin Peggy’s Coveen, Nova Scotiaan – pieneen kalastajakylään noin 30 kilometriä lounaaseen hänen kodistaan Halifaxissa. Pitkän ja monipuolisen taiteilijanuransa aikana deGarthe työskenteli useilla eri tekniikoilla, kuten hiili-, muste- ja litografiapiirroksilla sekä freskoilla.

## Lähteet
Kiss Kiss Goodbye

**Kiss Kiss Goodbye** () on slovakialaisen laulajan Adonxsin kappale. Hän edusti Tšekkiä Eurovision laulukilpailussa 2025. Kappale ei edennyt finaaliin, kun se sai toisessa semifinaalissa 29 pistettä ja sijoittui 12. sijalle.

## Lähteet
Sanna Komi

**Sanna Komi** (**KO:MI**) on suomalainen muusikko (säveltäjä, sanoittaja, laulaja, soittaja), joka tekee minimalismista vaikutteita saanutta musiikkia. Hän tekee yhteistyötä tuottaja- ja miksaaja Lau Naun kanssa.

Komin kolmas levy *Belonging in Nature* viittaa hänen susia käsittelevään samannimiseen yhteiskuntatieteiden piiriin kuuluvaan väitöskirjaansa.

## KO:MIn diskografia
**Songs Of Them* (2017, Svart Records)
**Belonging in Nature* (2025, Minna Records)

## Lähteet
Antifolaatit

**Antifolaatit** ovat joukko antimetaboliiteiksi luokiteltuja lääkeaineita, jotka toimivat foolihapon antagonisteina (estäjinä) DNA:n muodostuksessa. 

Joillakin antifolaateillaa voidaan hoitaa joitain syöpätyyppejä ja tulehduksellisia sairauksia, kuten nivelreumaa.

## Antifolaatteja

* Pemetreksedi
* Metotreksaatti

## Lähteet